PMIndiaData/PMIndiaSum huggingface dataset:
ఉత్తరాఖండ్‌ లోని బద్రీనాథ్ ధామ్‌ లో దర్శనం చేసుకుని, పూజలు నిర్వహించిన – ప్రధానమంత్రి

ప్ర‌ధానమంత్రి శ్రీ న‌రేంద్ర మోదీ ఈ రోజు శ్రీ బ‌ద్రీనాథ్ ఆల‌యంలో ద‌ర్శ‌నం చేసుకుని, పూజా కార్య‌క్ర‌మాలు నిర్వ‌హించారు. శ్రీ మోదీ గర్భగుడిలో ప్రార్థనలు చేశారు. అలకానంద నదీతీరంలో కొనసాగుతున్న అభివృద్ధి పనుల పురోగతిని కూడా ఆయన ఈ సందర్భంగా సమీక్షించారు. ఉత్తరాఖండ్ ముఖ్యమంత్రి శ్రీ పుష్కర్ సింగ్ ధామి, ఉత్తరాఖండ్ గవర్నర్ రిటైర్డ్ జనరల్ గుర్మిత్ సింగ్ కూడా ప్రధానమంత్రి వెంట ఈ కార్యక్రమంలో పాల్గొన్నారు.
40వ ‘ప్రగతి’ సమావేశాని కి అధ్యక్షతవహించిన ప్ర‌ధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న జరిగిన నలభయ్యో ముఖాముఖి సమావేశాని కి అధ్యక్షత వహించారు. కేంద్ర ప్రభుత్వాన్ని మరియు రాష్ట్ర ప్రభుత్వాల ను కలుపుకొంటూ పాలన మరియు సకాలంలో అమలు పరచడంకోసం ఉద్దేశించినటువంటి ఐసిటి ఆధారిత మల్టి- మాడల్ ప్లాట్ ఫార్మ్ యే ఈ ‘ప్రగతి’ మల్టి- మాడల్ ప్లాట్ ఫార్మ్ ఫార్ ప్రొ-యాక్టివ్ గవర్నెన్స్ ఎండ్ టైమ్ లీ ఇమ్ ప్లిమెంటేశన్ (పిఆర్ఎజిఎటిఐ). ఈ సమావేశం లో సమీక్ష కోసం ఎనిమిది ప్రాజెక్టు లు మరియు ఒక కార్యక్రమం సహా తొమ్మిది విషయాల ను తీసుకోవడమైంది. ఎనిమిది ప్రాజెక్టుల లో రైల్వే మంత్రిత్వ శాఖ, రవాణా, రాజమార్గాల మంత్రిత్వ శాఖ, పెట్రోలియమ్ మరియు సహజవాయు మంత్రిత్వ శాఖ లకు చెందిన రెండేసి ప్రాజెక్టు లతో పాటు గా విద్యుత్తు మంత్రిత్వ శాఖ ప్రాజెక్టు ఒకటి , ఇంకా జల వనరులు, నదుల వికాసం మరియు గంగ నది సంరక్షణ విభాగాని కి చెందిన ప్రాజెక్టు ఒకటి ఉన్నాయి. ఈ ఎనిమిది ప్రాజెక్టుల మొత్తం వ్యయం 59,900 కోట్ల రూపాయల కు పైగానే ఉంది. ఈ ప్రాజెక్టు లు 14 రాష్ట్రాలు.. మహారాష్ట్ర, కర్నాటక, ఆంధ్ర ప్రదేశ్, తమిళ నాడు, ఛత్తీస్ గఢ్, ఒడిశా, అసమ్, అరుణాచల్ ప్రదేశ్, మేఘాలయ, త్రిపుర, మిజోరమ్, నాగాలాండ్, సిక్కిమ్ మరియు ఝార్ ఖండ్..లకు సంబంధించినవి. మౌలిక సదుపాయాల రంగం లో, ఉదాహరణ కు రహదారులు మరియు రైల్ వేల రంగం లో పని చేస్తున్న ఏజెన్సీ లు వాటి ప్రాజెక్టుల ను, అమృత్ సరోవర్ లో భాగం గా అ భివృద్ధిపరుస్తున్న జలాశయాల తో తమ ప్రాజెక్టు ల ఆకృతి ని రూపొందించాలి అని ప్రధాన మంత్రి అన్నారు. ఇది గెలుపు ను అందించే స్థితి అవుతుంది, ఎందుకంటే అమృత్ సరోవరాల కోసం తవ్వి తీసినటువంటి సామగ్రి ని ఏజెన్సీ లు సివిల్ కార్యాల కోసం ఉపయోగించుకొనేందుకు వీలు ఉంటుంది. సమావేశం సాగిన క్రమం లో, ‘నేశనల్ బ్రాడ్ బ్యాండ్ మిశన్’ ప్రోగ్రాము ను కూడా ప్రధాన మంత్రి సమీక్షించారు. రైట్ ఆఫ్ వే (ఆర్ఒడబ్ల్యు) దరఖాస్తుల ను సరి అయిన సమయం లోపల పరిష్కరించడం కోసం కేంద్రీకృత‌ గతి శక్తి సంచార్ పోర్టల్ ను వినియోగించి లబ్ధి ని పొందవలసింది గా రాష్ట్రాల కు మరియు ఏజెన్సీ లకు సూచన చేయడమైంది. దీని తో మిశన్ ను ఆచరణ లోకి తీసుకు రావడం లో వేగం అందిరాగలదు. దీనికి అదనం గా, సామాన్య ప్రజానీకం కోసం జీవన సౌలభ్యాన్ని మెరుగుపరచడం కోసం సాంకేతిక విజ్ఞానాన్ని ఉపయోగించుకొనే దిశ లో కూడాను రాష్ట్రాలు, ఏజెన్సీలు కృషి చేయాలి. రాష్ట్రాలు సైతం ఇదే లక్ష్యం తో పిఎమ్ గతిశక్తి నేశనల్ మాస్టర్ ప్లాన్ కోవ లో రాష్ట్ర స్థాయి గతిశక్తి మాస్టర్ ప్లాన్ ను రూపొందించుకోవచ్చని కూడా ప్రధాన మంత్రి అన్నారు. ఇది మెరుగైన ప్రణాళిక ను సిద్ధం చేసుకోవడం, కీలకమైన అంశాల ను గుర్తించడం తో పాటు వాటి కి పరిష్కారాల ను వెదకడం మరియు ప్రాజెక్టుల ను సకాలం లో అమలుచేయడానికి ఉత్తమమైన సమన్వయాన్ని ఏర్పరచడం లో చాలా తోడ్పాటు ను అందించగలుగుతుంది. ప్రగతి తాలూకు 39 సమావేశాల లో, మొత్తం 14.82 లక్షల కోట్ల రూపాయల వ్యయం తో కూడిన 311 ప్రాజెక్టుల ను గురించి సమీక్షించడమైంది.
వైమానిక దళ దినోత్సవం సందర్బంగా, సిబ్బంది కి ప్రధాని వందనాలు

వైమానిక దళ దినోత్సవం సందర్బంగా, సిబ్బంది కి భారత ప్రధాని శ్రీ నరేంద్ర మోదీ వందనాలు సమర్పించారు. తన సందేశం లో “వైమానిక దళ దినోత్సవం సందర్బంగా, సిబ్బంది కి వందనాలు. వారు ఎల్లప్పుడు ధైర్య సాహసాలతో దేశం కోసం సేవ చేస్తున్నారు. వారి కృషి మరచిపోలేనిది, ఆపద సమయాలలో సేవలు అందించటం లో వైమానిక దళ సిబ్బంది ఎప్పుడు ముందు ఉన్నారు”, అని ప్రధాని పేర్కొన్నారు.
ప్ర‌ధాన మంత్రి తో స‌మావేశ‌మైన చైనా స్టేట్ కౌన్సిల‌ర్ మ‌రియు ర‌క్ష‌ణ మంత్రి జ‌న‌ర‌ల్ శ్రీ వెయ్‌ ఫెంఘే

ప్ర‌ధాన మంత్రి శ్రీ న‌రేంద్ర మోదీ తో చైనా స్టేట్ కౌన్సిల‌ర్ మ‌రియు ర‌క్ష‌ణ మంత్రి జ‌న‌ర‌ల్ శ్రీ వెయ్‌ ఫెంఘే ఈ రోజు స‌మావేశ‌మ‌య్యారు. భార‌త‌దేశానికి, చైనా కు మ‌ధ్య ర‌క్ష‌ణ, ఇంకా సైన్య సంబంధ ఆదాన ప్ర‌దానాల రంగాలు స‌హా అన్ని రంగాల‌ లో ఉన్న‌త స్థాయి సంబంధాలు వేగాన్ని పుంజుకోవ‌డం ప‌ట్ల ప్ర‌ధాన మంత్రి శ్రీ మోదీ ప్ర‌శంస‌లు కురిపించారు. ప్ర‌పంచం లో స్థిర‌త్వానికి భార‌త‌దేశం-చైనా సంబంధాలు ఒక కార‌ణ‌మ‌ని ప్ర‌ధాన మంత్రి పేర్కొంటూ, భార‌త‌దేశం, చైనా ల స‌రిహ‌ద్దు ప్రాంతాల్లో శాంతి, ఇంకా ప్ర‌శాంత‌త‌ ల యొక్క పరిరక్షణ ఆ రెండు పక్షాలు వాటి మ‌ధ్య ఉన్న అభిప్రాయ బేధాలను వివాదాలుగా ముదరనివ్వకుండా సున్నితత్వంతోను, పరిణతి తోను ప‌రిష్కరించుకొంటూ ఉండడాన్ని సూచిస్తోందని వివ‌రించారు. అధ్య‌క్షులు శ్రీ శీ జిన్ పింగ్ తో ఇటీవల వుహాన్ లో, కింగ్ డావో లో, ఇంకా జోహాన్స్ బర్గ్ లో తాను జ‌రిపిన సమావేశాల‌ను కూడా ప్ర‌ధాన మంత్రి శ్రీ మోదీ ఉత్సాహంగా గుర్తుకు తెచ్చుకున్నారు.
మారిశస్ ప్ర‌ధాని తో స‌మావేశ‌మైన ప్ర‌ధాన మంత్రి శ్రీ మోదీ

మారిశస్ ప్రధాని, శ్రేష్ఠుడు శ్రీ ప్రవింద్ జగన్నాథ్ 2019వ సంవ‌త్సరం మే నెల 30వ తేదీన జ‌రిగిన ప్ర‌ధాన మంత్రి శ్రీ న‌రేంద్ర మోదీ మ‌రియు మంత్రివ‌ర్గం స‌భ్యుల ప‌ద‌వీ ప్ర‌మాణ‌స్వీకారోత్స‌వాని కి విచ్చేశారు. ప్ర‌ధాని శ్రీ జ‌గ‌న్నాథ్ 2019వ సంవ‌త్స‌రం మే నెల 31వ తేదీన ప్ర‌ధాన మంత్రి శ్రీ మోదీ తో ద్వైపాక్షిక స‌మావేశం లో పాలుపంచుకొన్నారు. శ్రీ మోదీ బ్ర‌హ్మాండ‌మైన‌ ప్ర‌జాతీర్పు ద్వారా తిరిగి ఎన్నికైనందుకు శ్రీ జ‌గ‌న్నాథ్ ఆయ‌న కు ఆప్యాయం గా అభినంద‌న‌లు తెలిపారు. ప్ర‌ధాని శ్రీ జ‌గ‌న్నాథ్ కు ప్ర‌ధాన మంత్రి శ్రీ మోదీ ధ‌న్య‌వాదాలు ప‌లికారు. రెండు దేశాల మ‌ధ్య సోద‌రభావాన్ని మరియు అన్ని రంగాల లో చిర‌కాలం కొన‌సాగేట‌టువంటి ద్వైపాక్షిక సంబంధాల ను పెంపొందింప జేసుకొనేందుకు క‌ట్టుబ‌డి ఉన్న‌ట్లు శ్రీ మోదీ పున‌రుద్ఘాటించారు. రెండు దేశాల మ‌ధ్య మ‌రియు హిందూ మ‌హాస‌ముద్ర ప్రాంతం లోను ఉమ్మ‌డి భ‌ద్ర‌త కు, స‌మ‌ష్టి వృద్ధి కి క‌ల‌సి ప‌ని చేయాల‌ని నేత‌లు ఇరువురూ అంగీకారాని కి వ‌చ్చారు.
ఈశాన్య భారతదేశం లోని వివిధ ప్రాంతాలలో వరదల కారణంగా తలెత్తిన పరిస్థితి పై బాధను వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈశాన్య భారతంలోని వివిధ ప్రాంతాలలో వరదల కారణంగా ఏర్పడిన పరిస్థితి పై వ్యథను వ్యక్తం చేశారు. ‘‘ఈశాన్య భారతంలో వేరు వేరు ప్రాంతాలలో వరదల కారణంగా ఏర్పడిన పరిస్థితికి నేను వ్యథకు లోనయ్యాను. వరదల బారిన పడ్డ ప్రజల బాధలో నేను కూడా పాలు పంచుకొంటున్నాను. యావద్దేశ ప్రజలు ఈ సమయంలో ఈశాన్య ప్రాంత ప్రజల వెన్నంటి నిలుస్తారు. పరిస్థితులను సాధారణ స్థాయికి తీసుకొని రావడానికి సాధ్యమైన అన్ని రకాలుగాను కేంద్రం సహాయం చేస్తుంది. నేను అరుణాచల్ ప్రదేశ్ ముఖ్యమంత్రి శ్రీ పేమా ఖాండూ తోను, ఢిల్లీ, ఇంకా రాష్ట్రాల లోని అధికారుల తోను వరదలపై మాట్లాడాను. రక్షణ, సహాయక కార్యకలాపాలను స్వయంగా పర్యవేక్షించవలసిందిగాను, అవసరమైన వారికి అన్ని విధాల సహాయం అందేటట్లు చూడవలసిందిగాను నా సహచరుడు శ్రీ కిరణ్ రిజిజు ను కోరాను’’ అని ప్రధాన మంత్రి తన సందేశంలో పేర్కొన్నారు.
మాస్ మీడియా రంగంలో భారతదేశం, బాంగ్లాదేశ్ ల మధ్య సహకారానికి ఉద్దేశించిన ఎమ్ఒయు కు ఆమోదం తెలిపిన మంత్రివర్గం

మాస్ మీడియా రంగంలో భారతదేశం, బాంగ్లాదేశ్ ల మధ్య సహకారానికి ఉద్దేశించిన అవగాహనపూర్వక ఒప్పందానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఎమ్ఒయు ప్రధానాంశాలు: రెండు దేశాలు ప్రధానంగా ఈ కింద తెలిపిన రంగాలలో సహకరించుకుంటాయి: i. మాస్ మీడియా మరియు ప్రజా సంబంధాల రంగంలో సిబ్బంది శిక్షణకు రెండు దేశాలు వీలు కల్పిస్తాయి. అలాగే, సిబ్బంది అధ్యయన యాత్రలకు కూడా అవకాశం కల్పిస్తాయి; ii. మాస్ మీడియా రంగంలో నిపుణులైన వారు ఆ దేశం నుంచి ఈ దేశానికి, ఈ దేశం నుంచి ఆ దేశానికి వచ్చి వెళ్ళేందుకు ప్రోత్సాహం కల్పించడం; iii. మాస్ మీడియా & కమ్యూనికేషన్ రంగంలో విద్యాసంస్థలు, శిక్షణ సంస్థలు, పరిశోధన సంస్థల మధ్య సహకారానికి ప్రోత్సాహం. అలాగే, ఈ సంస్థల ప్రచురణలను పరస్పరం మార్పిడి చేసుకోవడానికి కూడా అవకాశాలు. iv. మాస్ మీడియా కార్యకలాపాలకు సంబంధించిన నిబంధనల అమలులోను, అలాగే మాస్ మీడియాకు సంబంధించిన గణాంక సమాచారం మార్పిడిలోను అనుభవాలను పంచుకుంటాయి. నిబంధనల విషయంలో పరస్పరం సహకారాన్ని అందజేసుకొంటాయి. v. గుర్తింపు పొందిన మాస్ మీడియా రిప్రజెంటేటివ్ లు కార్యాలయాలను ప్రారంభించేందుకు అనుమతిస్తాయి. ఇచ్చి పుచ్చుకునే ప్రాతిపదికన వృత్తిపరమైన నైపుణ్యం కలిగిన సిబ్బంది విధులను నిర్వహించడానికి తగిన పరిస్థితులను ఏర్పరచడం కోసం దీని ఉద్దేశం.
ప్రధానమంత్రితో ఇవాళ ఫోన్ద్వారా ఐరాస సర్వప్రతినిధి సభ అధ్యక్షుడుగా ఎన్నికైన మాల్దీవ్స్‌ విదేశాంగ శాఖ మంత్రి అబ్దుల్లా షాహిద్‌ సంభాషణ

ఐక్యరాజ్య సమితి 76వ సర్వ ప్రతినిధి సభ సమావేశాలకు (యూఎన్‌జీఏ) అధ్యక్షుడుగా ఎన్నికైన మాల్దీవ్స్‌ విదేశాంగ శాఖ మంత్రి గౌరవనీయులైన అబ్దుల్లా షాహిద్‌ ఇవాళ ప్రధానమంత్రి శ్రీ నరేంద్ర మోదీతో ఫోన్‌ద్వారా సంభాషించారు. న్యూయార్క్‌లో 2021 జూలై 7న జరిగిన ఎన్నికలో ఐక్యరాజ్యసమితి 76వ సర్వ ప్రతినిధి సభ సమావేశాలకు (యూఎన్‌జీఏ) అధ్యక్షుడుగా ఎన్నికైన మాల్దీవ్స్‌ విదేశాంగ శాఖ మంత్రి గౌరవనీయులైన అబ్దుల్లా షాహిద్‌ ఆ హోదాలో భారత్‌ సందర్శనకు రానున్నారు. ఈ నేపథ్యంలో గౌరవనీయులైన అబ్దుల్లా షాహిద్‌ ఎన్నికపై ప్రధానమంత్రి అభినందనలు తెలిపారు. ప్రపంచ వేదికపై మాల్దీవ్స్‌ ప్రతిష్ఠ ఇనుమడించడాన్ని ఈ పరిణామం ప్రతిబింబిస్తున్నదని ఆయన ఈ సందర్భంగా పేర్కొన్నారు. ఎన్నికైన అనంతరం ‘ప్రెసిడెన్సీ ఆఫ్ హోప్’ దిశగా ఆయన చేసిన దార్శనిక ప్రకటనపై ప్రధానమంత్రి అభినందనలు తెలుపుతూ… ఆ పదవీ బాధ్యతల నిర్వహణలో ఆయనకు భారతదేశం నుంచి పూర్తి మద్దతు, సహకారం ఉంటాయని హామీ ఇచ్చారు. ఐక్యరాజ్య సమితి విభాగాలుసహా బహుపాక్షికత ప్రాముఖ్యాన్ని ప్రధానమంత్రి నొక్కిచెప్పారు. ప్రస్తుత ప్రపంచ వాస్తవాలను ప్రతిబింబించడానికి, ప్రపంచ ప్రజానీకం ఆకాంక్షలను నెరవేర్చడానికి బహుపాక్షికతకు ప్రాధాన్యం ఎంతో అవసరమని ఆయన వ్యాఖ్యానించారు. ఇటీవలి సంవత్సరాల్లో భారత్‌-మాల్దీవ్స్‌ ద్వైపాక్షిక సంబంధాలు వేగంగా పురోగమించడంపై ప్రధానమంత్రి-గౌరవనీయులైన అబ్దుల్లా షాహిద్లు చర్చించారు. కోవిడ్‌-19 మహమ్మారి ఎన్నో ఆటంకాలు కల్పించినప్పటికీ అనేక ద్వైపాక్షిక ప్రాజెక్టులు ప్రగతి పథంలో పయనిస్తుండటంపై ప్రధానమంత్రి ఈ సందర్భంగా సంతృప్తి వ్యక్తం చేశారు. 'పొరుగుదేశాలకు ప్రాధాన్యం' అనే భారతదేశ విధానంతోపాటు 'సాగర్‌' దార్శనికత సౌధానికి మాల్దీవ్స్‌ కీలక స్తంభమని ఆయన నొక్కి చెప్పారు.
జులై 30వ తేదీ నాడు అఖిల భారత జిల్లా న్యాయ సేవల ప్రాధికారసంస్థ ఒకటో సమ్మేళనం ప్రారంభ సదస్సు ను ఉద్దేశించి ప్రసంగించనున్న  ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 వ సంవత్సరం జులై 30 వ తేదీ నాడు ఉదయం పూట 10 గంటల కు విజ్ఞాన్ భవన్ లో జరిగే అఖిల భారత జిల్లా న్యాయ సేవల ప్రాధికార సంస్థ ల ఒకటో సమ్మేళనం యొక్క ప్రారంభ సదస్సు ను ఉద్దేశించి ప్రసంగించనున్నారు. జాతీయ న్యాయ సేవల ప్రాధికార సంస్థ (ఎన్ఎఎల్ఎస్ఎ) 2022వ సంవత్సరం జులై 30వ మరియు 31వ తేదీల లో విజ్ఞాన్ భవన్ లో జిల్లా న్యాయ సేవల ప్రాధికార సంస్థ ల (డిఎల్ఎస్ఎ స్) ఒకటో జాతీయ స్థాయి సమావేశాల ను నిర్వహించనుంది. డిఎల్ఎస్ఎ లన్నింటి మధ్య ఏకరూపత తెచ్చందుకు మరియు సమన్వయాన్ని నెలకొల్పేందుకు ఒక ఏకీకృత‌ ప్రక్రియ ను రూపొందించడం గురించి ఈ సమావేశాల లో చర్చ జరుగుతుంది. దేశం లో మొత్తం 676 జిల్లా వారీ న్యాయ సేవల ప్రాధికార సంస్థ లు (డిఎల్ఎస్ఎ స్) ఉన్నాయి. ఈ ప్రాధికార సంస్థల కు జిల్లా న్యాయమూర్తి నాయకత్వం వహిస్తున్నారు. జిల్లా న్యాయమూర్తి వీటికి చైర్ మన్ గా కూడా వ్యవహరిస్తుంటారు. డిఎల్ఎస్ఎ లు మరియు రాష్ట్ర న్యాయ సేవల ప్రాధికార సంస్థ లు (ఎస్ఎల్ఎస్ఎ స్) ద్వారా వివిధ న్యాయ సహాయం మరియు చైతన్యం సంబంధిత కార్యక్రమాల ను ఎన్ఎఎల్ఎస్ఎ అమలు పరుస్తుంటుంది. ఎన్ఎఎల్ఎస్ఎ నిర్వహిస్తున్నటువంటి లోక్ అదాలత్ లను డిఎల్ఎస్ఎ లు క్రమబద్ధం చేస్తూ, తద్ద్వారా న్యాయస్థానాల పై భారాన్ని తగ్గించే దిశ లో సైతం తోడ్పాటు ను అందిస్తున్నాయి.
పోర్చుగల్ లో కారుచిచ్చు కారణంగా ప్రాణనష్టం వాటిల్లడం పట్ల విచారం వ్యక్తం చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ పోర్చుగల్ లో దావాగ్ని కారణంగా ప్రాణనష్టం వాటిల్లడం పట్ల విచారం వ్యక్తం చేశారు. ‘‘పోర్చుగల్ లో దావానలం కారణంగా ప్రాణనష్టం వాటిల్లినట్లు తెలిసి విచారించాను. ఈ దుర్ఘటన సంభవించిన వేళ పోర్చుగీసు ప్రజలకు ఇదే నా ప్రగాఢ సంతాపం’’ అని ప్రధాన మంత్రి తన సందేశంలో పేర్కొన్నారు.
మహారాష్ట్ర లో ఆసుపత్రి లోమంటలు చెలరేగిన కారణం గా ప్రాణ నష్టం జరిగినందుకు సంతాపం తెలిపిన ప్రధాన మంత్రి

మహారాష్ట్ర లోని అహమద్ నగర్ లో ఓ ఆసుపత్రి లో మంటలు రేగిన కారణం గా ప్రాణ నష్టం వాటిల్లడం పట్ల ప్రధానమంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘మహారాష్ట్ర లోని అహమద్ నగర్ లో ఓ ఆసుపత్రి లో మంటలు రేగినందువల్ల ప్రాణ నష్టం వాటిల్లినందుకు కలత చెందాను. ఆప్తుల ను కోల్పోయిన కుటుంబాల కు ఇదే నా సంతాపం. ఈ ఘటన లో గాయపడ్డ వారు సాధ్యమైనంత త్వరలోనే కోలుకొందురు గాక.’’ అని పేర్కొన్నారు.
వ్యవసాయం మరియు సంబంధిత రంగాలలో సహకారం అంశం పై భారతదేశానికి, ఈజిప్టు కు మధ్య ఎంఒయు కు ఆమోదం తెలిపిన మంత్రివ‌ర్గం

వ్యవసాయం మరియు సంబంధిత రంగాలలో సహకారం అంశం పై భారతదేశానికి, ఈజిప్టు కు మధ్య ఎంఒయు కు అవ‌గాహ‌నపూర్వ‌క ఒప్పందానికి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌తన సమావేశమైన కేంద్ర మంత్రివ‌ర్గం ఆమోదం తెలిపింది. ఈ ఎంఒయు వ్యవసాయ పంటలు (ప్రత్యేకించి గోధుమలు మరియు మొక్కజొన్న), అగ్రికల్చరల్ బయోటెక్నాలజీ, నానోటెక్నాలజీ, వాటర్ హార్వెస్టింగ్ మరియు సూక్ష్మ సేద్య సాంకేతిక విజ్ఞానం సహా నీటిపారుదల, ఇంకా నీటి నిర్వహణ సంబంధిత సాంకేతికత, శక్తి ని ఉత్పత్తి చేసేందుకుగాను వ్యావసాయిక వ్యర్థాలను వినియోగించుకోవడం, ఆహార భద్రత, తోటపంటలు, సేంద్రియ వ్యవసాయం, పశుపోషణ, పశుగణం పెంపకం, పాడి పరిశ్రమ, చేపల పరిశ్రమ, దాణా ఉత్పత్తి, పశు సంబంధ ఉత్పత్తులు మరియు విలువ జోడింపులు, శానిటరీ అండ్ ఫైటో-శానిటరీ ఇష్యూస్, చిన్న స్థాయి లో వ్యవసాయ సంబంధ యంత్రాల వాడకం, వ్యవసాయ సంబంధ వ్యాపారం మరియు మార్కెటింగ్, నాట్ల కు ముందు, నాట్ల అనంతరం పాటించవలసిన ప్రక్రియలు, ఫూడ్ టెక్నాలజీ అండ్ ప్రాసెసింగ్, వ్యవసాయం లో సమీకృత‌ కీటక నాశినుల నిర్వహణ, వ్యవసాయ రంగ విస్తరణ మరియు గ్రామీణ అభివృద్ధి, మేధో సంపత్తి హక్కుల అంశాలు, విత్తన రంగంలో సాంకేతికత సంబంధిత మెలకువలు, వ్యవసాయ రంగంలో మౌలిక సదుపాయాల వికాసం, ఇంకా సామర్థ్య నిర్మాణం తో పాటు ఇరు పక్షాలు అంగీకరించే మేరకు మరేవైనా పరస్పర హితకరమైన రంగాలలో సహకరించుకోవడానికి ఈ ఎంఒయు వీలు కల్పిస్తుంది. పరిశోధక శాస్త్రవేత్తల రాకపోకలు, వ్యవసాయ సమాచారం ఇంకా విజ్ఞాన శాస్త్ర సంబంధ ప్రచురణలు (పత్రికలు, పుస్తకాలు, బులెటిన్ లు, వ్యవసాయం, సంబంధిత రంగాలపై గణాంక సమాచారం ఇచ్చి పుచ్చుకోవడం), వ్యవసాయ సంబంధ సాంకేతికతను, జర్మ్ ప్లాజమ్ ను మార్పిడి చేసుకోవడం, సంయుక్త చర్చాసభలు, కార్యశాలలు వంటివి నిర్వహించడం ద్వారా కూడా సహకారాన్ని పెంపొందించుకోనున్నారు. ఈ ఎంఒయు లో భాగంగా, ద్వైపాక్షిక అంశాలలో సంప్రదింపులు సహా పరస్పర ప్రయోజనాలు ఇమిడివుండే అంశాలపై సహకారాన్ని పెంపొందించుకోవడం కోసం ఒక సంయుక్త కార్యాచరణ బృందాన్ని (జెడబ్ల్యుజి ని) ఏర్పాటు చేయనున్నారు. ఈ జెడబ్ల్యుజి ఉమ్మడి కార్యాచరణ ను రూపొందించడం కోసం మొదట్లో 2 సంవత్సరాల పాటు ఏడాది లో కనీసం ఒక సారి వంతున ఇటు భారతదేశం లోను, అటు ఈజిప్టు లోను సమావేశమవుతుంది.
సాజిబూ చెరోబా సందర్భం లో మణిపుర్ ప్రజలకు శుభాకాంక్షలు తెలిపిన ప్రధాన మంత్రి

సాజిబూ చెరోబా ను పురస్కరించుకొని అందరి కి, ప్రత్యేకించి మణిపుర్ ప్రజానీకానికి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రతి ఒక్కరి కి, ప్రత్యేకించి మణిపుర్ ప్రజానీకాని కి సాజిబూ చెరోబా విశిష్ట సందర్భం లో ఇవే శుభ కామన లు. రాబోయే సంవత్సరం ఆనందదాయకమైనటువంటి మరియు ఆరోగ్యప్రదాయకమైనటువంటి సంవత్సరం కావాలి అంటూ ఆ పరమాత్మ ను ప్రార్థిస్తున్నాను.’’ అని పేర్కొన్నారు.
వార‌ణాసిలోని బెనారస్ హిందూ యూనివ‌ర్సిటీ శ‌త‌ సంవ‌త్స‌ర స్నాత‌కోత్స‌వ కార్య‌క్ర‌మంలో ప్ర‌ధాన మంత్రి ప్ర‌సంగం

ప్ర‌ధాన మంత్రి శ్రీ న‌రేంద్ర మోదీ వార‌ణాసిలోని బెనారస్ హిందూ యూనివ‌ర్సిటీ శ‌త‌ సంవ‌త్స‌ర స్నాత‌కోత్స‌వ కార్య‌క్ర‌మంలో పాల్గొని ప్ర‌సంగించారు. యూనివ‌ర్సిటీ వ్య‌వ‌స్థాప‌కుడు మ‌హామ‌న మ‌ద‌న్ మోహ‌న్ మాల‌వీయ‌కు ప్ర‌ధాన మంత్రి శ్రీ న‌రేంద్ర మోదీ శ్ర‌ద్ధాంజ‌లిని ఘ‌టించారు. శ్రీ మాల‌వీయ‌ను ఒక దార్శ‌నికుడ‌ని ఆయ‌న‌ అభివ‌ర్ణించారు. దేశ నిర్మాణం కోసం అవ‌స‌ర‌మైన అంకిత భావం గ‌ల‌, విజ్ఞాన‌వంతులైన‌, విలువ‌ల‌తో కూడిన స‌మ‌ర్ధులైన ప్ర‌జ‌ల‌ను త‌యారు చేయాల‌ని శ్రీ మాల‌వీయ ఆకాంక్షించార‌న్నారు. స్నాత‌కోత్స‌వాన్ని చ‌దువు పూర్తి అయిన ఘ‌ట్టంగా భావించ‌కూడ‌ద‌ని ప్ర‌ధాన మంత్రి అన్నారు. ఒక వ్య‌క్తిలోప‌లి విద్యార్థిని ఎల్ల‌ప్ప‌టికీ స‌జీవంగా ఉంచుకోవాలి అని ఆయ‌న చెప్పారు. విద్యార్థులు ప్ర‌తికూల ప‌రిస్థితుల‌లో సైతం స‌మ దృష్టితో మెల‌గాల‌ని ప్ర‌ధాన మంత్రి విజ్ఞ‌ప్తి చేశారు. దేశం, ప్ర‌పంచం ఎదుర్కొంటున్న స‌వాళ్ల‌ను ప‌రిష్క‌రించ‌డానికి త‌గిన న‌వ క‌ల్ప‌న‌ల‌ను విద్యార్థులు ఆవిష్క‌రించాలి అని ప్ర‌ధాన మంత్రి సూచించారు. ఈ సంద‌ర్భంగా ఆయ‌న సికిల్ సెల్ అనీమియా, భూ తాపం, సౌర శ‌క్తిల‌ను ఉదాహ‌రించారు. స‌మీప ప్రాంతాల‌లోని ప్ర‌భుత్వ యాజ‌మాన్యంలోని పాఠ‌శాల‌ల విద్యార్థులు కూడా ఈ వేడుక‌కు హాజ‌ర‌య్యారు. వారిని ప్ర‌ధాన మంత్రి త‌న‌ ప్ర‌త్యేక అతిథులుగా ప్ర‌స్తావించారు. ఆ విద్యార్థుల‌తో ప‌త‌కాలు గెలిచిన వారు సంభాషించాల‌ని, ఇలా చేయ‌డం వ‌ల్ల వారు కూడా ఏదైనా సాధించాల‌న్న స్ఫూర్తిని అల‌వ‌ర‌చుకొంటార‌న్నారు.
పాకిస్థాన్ ప్ర‌ధానికి భార‌త ప్ర‌ధాని  జ‌న్మ‌దిన శుభాకాంక్ష‌లు

భార‌త ప్ర‌ధాన‌ మంత్రి శ్రీ న‌రేంద్ర మోదీ శుక్రవారం పాకిస్థాన్ ప్ర‌ధాని న‌వాబ్ ష‌రీఫ్ తో ఫోన్లో మాట్లాడి జ‌న్మ దిన శుభాకాంక్ష‌లు తెలిపారు. భార‌త ప్ర‌ధాన మంత్రి శ్రీ న‌రేంద్ర మోదీ ఈరోజు లాహోరులో పాకిస్థాన్ ప్ర‌ధాన మంత్రి న‌వాబ్ ష‌రీప్‌తో భేటీ కానున్నారు. లాహోరులో ఈరోజు న‌వాబ్ ష‌రీప్‌తో భేటీ అయ్యేందుకు ప్ర‌య‌త్నిస్తున్నాన‌ని న‌రేంద్ర మోదీ త‌న ట్విట్ట‌ర్‌ ఖాతా లో పేర్కొన్నారు. ఆఫ్గ‌నిస్థాన్ నుంచి డిల్లీ వెళుతూ మార్గ‌మ‌ధ్య‌లో లాహోరులో దిగి పాకిస్థాన్ ప్రధానితో స‌మావేశం అవుతాన‌ని ప్ర‌ధాని న‌రేంద్ర మోదీ త‌న ట్విట్ట‌ర్లో పేర్కొన్నారు.
మ‌ధ్య ప్ర‌దేశ్ లోని ఇండోర్ వ‌ద్ద ఉన్న పీఠంపూర్  ఎన్ఏటీఆర్ఐపీ ప్రాజెక్టుకు చెందిన ఆటో టెస్టింగ్ ట్రాక్ తాలూకు అద‌న‌పు స్థ‌లాన్ని తిరిగి ఇవ్వ‌డం

మ‌ధ్య‌ప్ర‌దేశ్ రాష్ట్ర ప్ర‌భుత్వానికి దాదాపుగా 478.307 హెక్టేర్ల భూమిని తిరిగి ఇవ్వ‌డానికి కేంద్ర మంత్రివ‌ర్గం ఆమోదం తెలిపింది. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వహించారు. ఇందులో 461.607 హెక్టేర్లు ప్ర‌యివేటు స్థ‌లం కాగా, 16.70 హెక్టేర్లు ప్ర‌భుత్వ భూమి. దీని విలువ సుమారు రూ.740 కోట్లు. వాపసు ల‌భించిన భూమిని రాష్ట్ర ప్ర‌భుత్వం వాహ‌న‌, వాహ‌న సంబంధిత అనుబంధ ప‌రిశ్ర‌మ‌ల‌ కు కేటాయించ‌నుంది.
ఇండియా మొరాకోల మ‌ధ్య నేర‌స్థుల అప్పగింత ఒప్పందం పై సంత‌కాలు చేసేందుకు, ఆమోదానికి కేబినెట్ అనుమ‌తి

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర కేబినెట్‌, ఇండియా ,మొరాకోల మ‌ధ్య నేర‌స్థుల అప్ప‌గింత‌కు సంబంధించిన ఒప్పందంపై సంత‌కాలు చేయ‌డానికి, దాని ఆమోదానికి అనుమ‌తిచ్చింది. ఈ ఒప్పందంపై మోరాకోదేశ వి.ఐ.పి 2018 న‌వంబ‌ర్ 11- 18 మ‌ధ్య మ‌న దేశంలో ప‌ర్య‌టించ‌నున్న సంద‌ర్భంగా సంత‌కాలు జ‌ర‌గ‌నున్నాయి. ప్ర‌యోజ‌నంః ఈ ఒప్పందంలోని ఒక ప‌క్షానికి చెందిన దేశంలో నేరానికి పాల్ప‌డి మ‌రో దేశంలో త‌ల‌దాచుకున్నార‌న్న ఆరోప‌ణ‌లు ఎదుర్కొనే ఆర్థిక నిందితులు, ఉగ్ర‌వాదం వంటి ఇత‌ర తీవ్ర నేరారోప‌ణ‌లు ఎదుర్కొనే వారిని ఆయా దేశాల‌కు అప్ప‌గించ‌డానికి ఈ ఒప్పందం వ‌ల్ల చ‌ట్ట‌ప‌రంగా వీలు క‌లుగుతుంది. అలాగే ఇండియా, మొరాకోల జాతీయ ప్ర‌యోజ‌నాల‌కు వ్య‌తిరేకంగా వ్య‌వ‌హ‌రించే నేర‌స్థుల‌ను ఎదుర్కొవ‌డానికి, ద్వైపాక్షిక సంబంధాల‌ను బ‌లోపేతం చేసుకోవ‌డానికి ఈ ఒప్పందం ఉప‌క‌రిస్తుంది.
‘‘వ్యాపారం చేయ‌డం లో సౌల‌భ్యాన్ని’’ మెరుగుప‌ర‌చేందుకు తీసుకున్న చ‌ర్య‌ల పై స‌మీక్ష జ‌రిపిన ప్ర‌ధాన మంత్రి

‘‘వ్యాపారం చేయ‌డం లో సౌల‌భ్యాని’’కి సంబంధించిన పురోగ‌తి ని స‌మీక్షించ‌డం కోసం ఈ రోజున జరిగిన ఒక ఉన్న‌త స్థాయి స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. ఈ స‌మావేశాని కి హాజరైన వారి లో ఆర్థిక వ్య‌వ‌హారాల‌కు సంబంధించిన సీనియ‌ర్ కేంద్ర మంత్రులు, మ‌హారాష్ట్ర ముఖ్య‌మంత్రి శ్రీ దేవేంద్ర ఫ‌డ్ ణవీస్‌, ఢిల్లీ లెఫ్టెనంట్ గ‌వ‌ర్న‌ర్ శ్రీ అనిల్ బైజ‌ల్ ల‌తో పాటు కేంద్ర ప్ర‌భుత్వం, మ‌హారాష్ట్ర ప్ర‌భుత్వం, ఇంకా ఢిల్లీ ప్ర‌భుత్వాల‌ కు చెందిన సీనియ‌ర్ అధికారులు ఉన్నారు. ‘‘వ్యాపారం చేయ‌డం లో సౌల‌భ్యాని’’కి సంబంధించిన వివిధ ప‌రామితుల లో చోటు చేసుకొన్న పురోగ‌తి ని అధికారులు ప్ర‌ధాన మంత్రి దృష్టి కి తీసుకు వ‌చ్చారు. నిర్మాణ సంబంధ అనుమ‌తులు, కాంట్రాక్టుల అమ‌లు, ఆస్తి ని న‌మోదు చేయ‌డం, ఒక వ్యాపారాన్ని ఆరంభించడం, విద్యుత్తు ను, ప‌ర‌ప‌తి ని పొంద‌డం తో పాటు దివాలా అంశాన్ని ప‌రిష్క‌రించ‌డం వంటి అంశాలు చ‌ర్చ‌ కు వ‌చ్చాయి. ‘‘వ్యాపారం చేయ‌డాని’’కి’ సంబంధించి ప్ర‌పంచ బ్యాంకు ప్ర‌క‌టించే స్థానాల లో భార‌త‌దేశం గ‌త నాలుగు సంవ‌త్స‌రాల కాలం లో 142 వ స్థానం నుండి 77 వ స్థానాని కి ఎగ‌బాకిన విష‌యాన్ని స‌మావేశం లో ప‌రిగ‌ణ‌న లోకి తీసుకున్నారు. లోపాలను స‌రి చేయ‌డానికి, వ్యాపార సంస్క‌ర‌ణ‌ ల‌ను అమ‌లు లోకి తీసుకు రావ‌డం లో అవ‌రోధాల‌ను అధిగ‌మించ‌డానికి తీసుకొంటున్న చ‌ర్య‌ల‌ను గురించి అధికారులు వివ‌రించారు. ఆఖ‌రి స్థానం వ‌ర‌కు సేవ‌ల అంద‌జేత‌ ను మెరుగుప‌ర‌చ‌వ‌ల‌సిన అవ‌స‌రాన్ని గురించి, అలాగే విధానాల‌ను ప‌టిష్ట‌ ప‌ర‌చ‌డం పై తీసుకోవ‌ల‌సిన శ్ర‌ద్ధ‌ ను గురించి ప్ర‌ధాన మంత్రి నొక్కి చెప్పారు. త‌ద్వారా కేవలం ‘‘డూయింగ్ బిజినెస్’’ స్థానాల‌ లో ఎదుగుద‌లే కాకుండా ‘‘ఈజ్ ఆఫ్ లివింగ్’’ లో పెంపుద‌ల కూడా సాధ్య‌ప‌డుతుంద‌న్నారు. భార‌త‌దేశం ఒక ప్ర‌వ‌ర్ధ‌మాన‌మవుతున్న ఆర్థిక వ్య‌వ‌స్థ‌ గాను, ప్ర‌గ‌తిశీల‌ ఆర్థిక వ్య‌వ‌స్థ‌ గాను ఎద‌గాలంటే ఇది ఎంతో ముఖ్య‌ం అని ఆయ‌న చెప్పారు. ‘‘వ్యాపారం చేయ‌డం’’ స్థానాల‌ లో భార‌త‌దేశం యొక్క వృద్ధి ని గురించి ప్ర‌పంచం లో ఎనలేని ఆస‌క్తి నెల‌కొనడాన్ని గురించి కూడా ఆయ‌న ప్ర‌స్తావించారు.
2022 ఆగస్టు 28వ తేదీ నాటి ‘మన్ కీ బాత్’ ఆధారం గా రూపొందించిన క్విజ్లో నమో ఏప్ ద్వారా పాలుపంచుకోవలసింది గా ప్రజల కు విజ్ఞప్తి చేసిన ప్రధాన మంత్రి

2022వ సంవత్సరం లో ఆగస్టు 28వ తేదీ నాటి ‘మన్ కీ బాత్’ (‘మనసు లో మాట’) కార్యక్రమం ఆధారం గా రూపొందించిన ఒక క్విజ్ లో నమో ఏప్ (NaMo App) ద్వారా పాలుపంచుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ఈ క్విజ్ బుధవారం వరకు, అంటే 2022 ఆగస్టు 31వ తేదీ వరకు, మాత్రమే అందుబాటు లో ఉంటుంది. ప్రధాన మంత్రి ఒక ట్వీట్ లో – ‘‘ఈ రోజు న ప్రసారం అయిన #MannKiBaat (‘మనసు లో మాట’) కార్యక్రమం ఆధారం గా రూపొందించిన క్విజ్ లో మీరు పాల్గొన్నారా?’’ అని పేర్కొన్నారు.
మహారాష్ట్ర, గుజరాత్ ల అవతరణ దినోత్సవం సందర్బంగా ప్రజలకు శుభాకాంక్షలు తెలిపిన ప్రధాని

ప్రధాన మంత్రి శ్రీ నరేంద్ర మోదీ మహారాష్ట్ర, గుజరాత్ రాష్ట్రాల అవతరణ దినోత్సవం సందర్బంగా ఆయా రాష్ట్రాల ప్రజలకు శుభాకాంక్షలు తెలియజేశారు. ”మహారాష్ట్ర దినోత్సవాన్ని పురస్కరించుకొని ఆ రాష్ట్ర ప్రజలకు ఇవే నా శుభాకాంక్షలు. మహారాష్ట్ర అభివృద్ధి పథంలో మరిన్ని నూతన శిఖరాలను అధిరోహించాలి అని కోరుకుంటున్నాను. జయ్ మహారాష్ట్ర” అని ప్రధాన మంత్రి తన సందేశంలో పేర్కొన్నారు. ”గుజరాత్ దినోత్సవాన్ని పురస్కరించుకొని ఆ రాష్ట్ర ప్రజలకు నా శుభాకాంక్షలు, గుజరాత్ పురోభివృద్ధి పథంలో పయనించాలని, భారతదేశ ప్రగతిలో తన వంతు పాత్రను పోషిస్తుండాలని నేను ఆశిస్తున్నాను” అంటూ ప్రధాన మంత్రి తన సందేశంలో పేర్కొన్నారు.
2022 ఫిబ్రవరి 27 న మన్ కీ బాత్ కు సూచనలను పంపవలసింది గా పౌరుల ను కోరిన ప్రధాన మంత్రి

ప్రధాన మంత్రి శ్రీ నరేంద్ర మోదీ 2022వ సంవత్సరం ఫిబ్రవరి 27వ తేదీ న ‘మన్ కీ బాత్’ (‘మనసు లో మాట’) కార్యక్రమం కోసం సూచనల ను మరియు ఆలోచనల ను పంపవలసింది గా పౌరుల ను కోరారు. ప్రధానమంత్రి ఒక ట్వీట్ లో – ‘‘మన్ కీ బాత్ కార్యక్రమం ఈ నెల 27వ తేదీ నాడు ఉంటుంది. ఎప్పటి మాదిరిగానే, ఈ కార్యక్రమం కోసం మీ మీ సూచనల ను, సలహాల ను అందుకోవడం కోసం నేను ఎదురుచూస్తున్నాను. వాటిని మైగవ్ (MyGov) కు గాని, లేదా నమో ఏప్ (NaMo App) కు గాని రాసి పంపించండి; లేదా 1800-11-7800 కు డయల్ చేసి, మరి మీ సందేశాన్ని రికార్డు చేయగలరు.’’ అని పేర్కొన్నారు.
ఉత్తర్ ప్రదేశ్ ప్రభుత్వ మంత్రిమండలి తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ ప్రభుత్వ మంత్రివర్గం తో సమావేశమయ్యారు. వారంతా సుపరిపాలన ను మరింత గా ముందుకు తీసుకుపోవడానికి మరియు పౌరుల కు ‘జీవన సౌలభ్యాని’కి సంబంధించిన అనేక అంశాల పై చర్చించారు. ప్రధాన మంత్రి ఒక ట్వీట్ లో – ‘‘ఉత్తర్ ప్రదేశ్ ప్రభుత్వ మంత్రివర్గం తో విస్తారం గా చర్చించాను. మేం అందరం సుపరిపాలన ను ముందుకు తీసుకుపోవడానికి మరియు పౌరుల ‘జీవన సౌలభ్యా’న్ని మరింత గా పెంపొందింపచేయడాని కి సంబంధించిన అనేక అంశాల ను చర్చించాం’’ అని పేర్కొన్నారు.
దివ్యాంగ జనుల అంతర్జాతీయ దినం నాడు ప్రధాన మంత్రి సందేశం

దివ్యాంగ జనుల అంతర్జాతీయ దినం నాడు ప్రధాన మంత్రి శ్రీ నరేంద్ర మోదీ ‘‘ఇవాళ, దివ్యాంగ జనుల అంతర్జాతీయ దినం నాడు, మనం మన యొక్క దివ్యాంగ సోదరీమణులు మరియు దివ్యాంగ సోదరుల కు ఒక సమ్మిళితమైనటువంటి, సామీప్యం లో ఉండేటటువంటి మరియు సమానమైన అవకాశాల ను ప్రసాదించేటటువంటి భవిష్యత్తు ను కల్పించే దిశ గా మన వచనబద్ధత ను మరొక్క మారు పునరుద్ఘాటిద్దాము. వారి నైతిక స్థైర్యం మరియు కార్యసాధన లు మనకు అందరి కి ప్రేరణప్రదాయకాలు’’ అంటూ ఒక సందేశం లో పేర్కొన్నారు.
ఛండీఘడ్ ప్రజలకు తన పర్యటన వల్ల ఏర్పడిన ఇబ్బందులకు  విచారం  వ్యక్తం చేసిన ప్రధాని

ఛండీఘడ్ ప్రజలకు తన పర్యటన వల్ల ఏర్పడిన ఇబ్బందులకు ప్రధాని నరేంద్ర మోదీ విచారం వ్యక్తం చేసారు. ముఖ్యంగా తన పర్యటన కారణంగా ముందస్తు సమాచారం లేకుండా అప్పటికప్పుడు పాఠశాలల్ని మూసి వేయాల్సిరావడం విచారకరమని ప్రధాని అన్నారు. తన పర్యటన వల్ల చండీఘడ్ ప్రజలకు ఏర్పడిన ఇబ్బందులకు సంబంధించి దర్యాప్తుకు ఆదేశించినట్లు ప్రధాని తెలిపారు.
టోక్యో 2020 లో మన పురుషుల హాకీ జట్టు వారి అత్యుత్తమ ప్రదర్శన ను కనబరిచారు. మరి ముఖ్యమైంది అదే: ప్రధాన మంత్రి

టోక్యో 2020 లో మన పురుషుల హాకీ జట్టు వారి అత్యుత్తమమైన ఆట తీరు ను ప్రదర్శించారు. మరి అదే మఖ్యమైంది అని ప్రధాన మంత్రి శ్రీ నరేంద్ర మోదీ అన్నారు. తరువాతి పోటీ లో వారు రాణించాలని, అలాగే వారి భావి ప్రయాస లు ఫలించాలని కూడా ఆయన ఆకాంక్షించారు. ‘‘ విజయాలు, పరాజయాలు అనేవి జీవితం లో ఒక భాగం. మన పురుషుల హాకీ జట్టు టోక్యో 2020 లో వారి అత్యుత్తమమైనటువంటి ఆట తీరు ను కనబరచారు. ముఖ్యమైంది అదే కదా. తరువాతి స్పర్ధ లోను, వారి భావి ప్రయత్నాల లోను జట్టు రాణించాలి అని కోరుకుంటున్నాను. మన క్రీడాకారుల ను చూసుకొని భారతదేశం గర్వపడుతున్నది ’’ అని ప్రధాన మంత్రి ఒక ట్వీట్ లో పేర్కొన్నారు.
శ్రీ పి. గోపినాథన్ నాయర్ కన్నుమూత పట్ల సంతాపం తెలిపిన ప్రధాన మంత్రి

ప్రముఖ గాంధేయవాది మరియు స్వాతంత్య్ర యోధుడు అయిన శ్రీ పి. గోపినాథన్ నాయర్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ పి. గోపినాథన్ నాయర్ ను భారతదేశ స్వాతంత్య్ర పోరాటాని కి ఆయన అందించిన తోడ్పాటు కు మరియు గాంధేయ సిద్ధాంతాల పట్ల ఆయన యొక్క అచంచలమైనటువంటి కట్టుబాటు కు గాను స్మరించుకోవడం జరుగుతుంది. నేను ఆయన కన్నుమూత వార్త విని బాధపడుతున్నాను. ఆయన కుటుంబాని కి మరియు ఆయన అభిమానుల కు ఇదే నా సంతాపం. ఓమ్ శాంతి.’’ అని పేర్కొన్నారు.